**Vilniaus, Klaipėdos ir Šiaulių „Akropoliai“ skelbia, kaip dirbs per Velykas**

**Pirmąją Velykų dieną, balandžio 20-ąją, Vilniaus, Klaipėdos ir Šiaulių „Akropoliuose“ veiks tik dalis pramogų ir maitinimo erdvių. Prekybos ir pramogų centruose įsikūrusios parduotuvės, vaistinės ir dauguma paslaugų vietų tądien nedirbs. Antrąją Velykų dieną „Akropoliai“ dirbs įprastu grafiku.**

Velykų sekmadienį, balandžio 20 d., Vilniaus „Akropolyje“ lankytojus pasitiks kino teatras „Apollo“, greito maisto restoranas „Burger King“ ir sporto baras „O‘Learys“, kurie dirbs nuo 12 iki 22 val.. Kitos parduotuvės, paslaugų vietos, vaistinės, restoranai ir bankų padaliniai nedirbs.

Klaipėdos „Akropolyje“ šventinį sekmadienį dirbs kino teatras „Forum Cinemas“, restoranai ir kitos pramogų erdvės nuo 12 iki 22 val., visą parą veiks ir sporto klubas „Gym+“. Įėjimas į prekybos centrą tądien bus galimas tik per 4-ąjį – „Čiuožyklos“ – įėjimą. Parduotuvės, vaistinė ir kitos paslaugų teikimo vietos Velykų sekmadienį nedirbs.

Šiaulių „Akropolyje“ balandžio 20-ąją nuo 12 iki 22 val. dirbs kino teatras „Forum Cinemas“ ir „Apollo“ boulingas. Patekti į prekybos centrą bus galima tik per 3-iajame aukšte esantį „Pramogų“ įėjimą. Kitų paslaugų, parduotuvių ir restoranų tądien nebus galima aplankyti.

Balandžio 21 d. – antrąją Velykų dieną – visi trys „Akropoliai“ dirbs įprastu grafiku, išskyrus Vilniaus „Akropolyje“ esanti SEB banko padalinį, kuris veiks nuo 10 iki 16 val.

Velykiniai renginiai bei šventinės iniciatyvos „Akropolių“ erdvėse startuoja jau šią savaitę. Artėjantį savaitgalį, balandžio 12-13 d. nuo 12 iki 16 val. Vilniaus, Klaipėdos ir Šiaulių „Akropoliuose“ vyks velykinės „Kinder“ žaidynės be pralaimėjimo, kurių mažieji dalyviai galės laimėti įvairių prizų.

Daugiau informacijos apie „Akropolių“ parduotuvių, paslaugų vietų, restoranų ir pramogų erdvių darbo laiką bei renginius šventiniu laikotarpiu rasite: [www.akropolis.lt](http://www.akropolis.lt).

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

*Daugiau informacijos:*

*Marius Deksnys*

*+370 686 08387 /* [*marius@ideaprima.lt*](mailto:marius@ideaprima.lt)

*„Akropolis Group“ komunikacijos konsultantas*